FI Euroopan unionin virallinen lehti CE 78/338

(2004/C 78 E/0356)

KIRJALLINEN KYSYMYS P-0001/04

esittäjä(t): Maurizio Turco (NI) komissiolle

(9. tammikuuta 2004)

Aihe: Vatikaanivaltioon viedyille tuotteille myönnetty vientituki

Kysymyksissä P-3279/03 (1) ja E-3280/03 (2) on ilmoitettu väärin Vatikaanivaltioon viedyille tuotteille myönnetyn vientituen määrä, sillä CATS (Clearance Audit Trail System) -tietokannasta poimituissa tiedoissa (vastaus kysymykseen P-3202/02) (3) ei ole eritelty, että kyse on kokonaismäärästä. Vatikaanivaltioon viedyille tuotteille myönnetyn vientituen oikea määrä ajanjaksolla 1998—2001 on 4 000 813,01 euroa.

Kysymyksen P-3279/03 vastausta ajatellen on kohdassa d) esitetyt luvut ilmoitettava seuraavasti: tuen oikea kokonaismäärä on 321 711 242,39 euroa ja erittelemättömille tuotteille ja/tai mittayksiköille myönnetyn tuen osuus ei ole 15,13 prosenttia, vaan 30,26 prosenttia kokonaismäärästä.

Kysymykseen E-3280/03 antamassaan vastauksessa komissio toteaa, ettei se pidä kysymyksiä asianmukaisina, koska Vatikaanivaltioon viedyille tuotteille myönnetyn vientituen määrä on virheellinen. Tästä syystä kysymyksen esittäjä muistuttaa seuraavista seikoista:

1. Kysymyksiin E-1477/03— E-1480/03 (4) annetussa täydentävässä vastauksessa todetaan seuraavaa: — ”Yhteisöstä Vatikaanivaltioon vietävän naudanlihan, juurikas- ja ruokosokerin sekä jähmeän, kemiallisesti puhtaan sakkaroosin määriä ei valvota erityisesti. Vatikaanivaltioon suuntautuvan viennin määrä vaikuttaa kohtuulliselta.” — ”Kun vientitukea saavia yhteisön maataloustuotteita viedään Vatikaanivaltioon, sen viranomaisten on todistettava, että nämä tuotteet saatetaan kulutukseen Vatikaanivaltion alueella tai Pyhän Istuimen toimielimissä ja virastoissa.” — ”Vatikaaniin vientituen avulla vietyjä tuotteita koskevien erityissäännösten osalta todettakoon, että asiassa sovelletaan Italian ja Vatikaanivaltion välistä tulliyleissopimusta sekä vientitukea koskevaa yhteisön lainsäädäntöä.”

2. Kohdassa d) todetaan, että Vatikaanivaltion ja Italian tasavallan välisiä suhteita säätelevän lateraani-sopimuksen 11 artiklassa taataan, että Italian valtio ei millään tavalla puutu katolisen kirkon keskusyksikköjen toimintaan.

Kysymyksen laatija toistaa kysymyksessä E-3280/03 esittämänsä pyynnön ja tiedustelee komissiolta

— miksi jäsenvaltioista Vatikaanivaltioon vietävän naudanlihan, juurikas- ja ruokosokerin sekä jähmeän, kemiallisesti puhtaan sakkaroosin määriä ei valvota erityisesti?

— onko sillä luetteloa Vatikaanin ulkopuolella sijaitsevista Pyhän Istuimen toimielimistä ja virastoista, joihin tavaroita on viety?

— ovatko mitkään vientitukiin sovellettavien yhteisön säännösten rikkomukset sellaisia, joihin Italian valtio ei saa millään tavalla puuttua lateraanisopimuksen 11 artiklan perusteella?

— minkä arvioiden perusteella Vatikaanivaltioon suuntautuvan viennin määrä vaikuttaa kohtuulliselta?

Franz Fischlerin komission puolesta antama vastaus

(16. tammikuuta 2004)

Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.

(1) Katso sivu 249.

(2) Katso sivu 252.

(3) EUVL C 137 E, 12.6.2003, s. 172.

(4) EUVL C 70 E, 20.3.2004, s. 45.